Zápisnica
zo zasadnutia Obecného zastupiteľstva vo Veselom
zo dňa 15. 12. 2011

Prítomní: Podľa prezenčnej listiny, ktorá tvorí súčasť zápisnice

Program:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	Schválenie rozpočtu na rok 2012 
6.	Odpadové hospodárstvo – poplatok za komunálny odpad 
7.	Správa cintorína
8.	Obecná kanalizačná, s. r. o Veselé
9.	Žiadosti občanov
10.	Rôzne
11.	Diskusia
12.	Záver

1. Zasadnutie OZ otvorila V. Šipková, starostka obce.  Na zasadnutí bolo prítomných 6 poslancov a zastupiteľstvo bolo uznášaniaschopné. Poslanec PhDr. Peter Koiš sa ospravedlnil. 

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Bc. Máriu Krátkú a za overovateľov zápisnice poslankyne RNDr. Annu Duračkovú a Janku Kováčovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová. 

5. Návrh na rozpočtu na rok 2012 predložila účtovníčka Obecného úradu vo Veselom p. Daniela Michalčíková. Tvorí prílohu zápisnice. 

6. Starostka obce predložila na schválenie návrh VZN č. 4/2011 o miestnom poplatku za komunálne odpady a drobné stavebné odpady. Oboznámila prítomných s výškou príjmov za vývoz komunálneho odpadu a nákladmi obce na zabezpečenie vývozu a likvidácie komunálneho odpadu. Ďalej oboznámila poslancov s problémami, ktoré vznikajú pri zabezpečovaní vývozu komunálneho odpadu. 

7. Starostka obce oboznámila prítomných so vzniknutými problémami v súvislosti s prevádzkovaním pohrebiska vo Veselom. Zamestnanec obce, ktorý zabezpečuje práce na cintoríne pri pochovávaní, je t. č. dlhodobo PN a obec nemôže zabezpečiť tieto služby v súlade so zákonom. V súlade s článkom 7.,  ods. 4 Prevádzkového poriadku pohrebiska vo Veselom je možné zabezpečovať tieto práce obstarávateľovi pohrebu cestou pohrebnej služby. 
Na základe informácií starostky obce o prevádzkovaní pohrebiska poslanci sa zaujímali o výšku nákladov na prevádzku pohrebiska, výšku nákladov obce na jeden pohreb a úhradu vybavovateľa pohrebu. Zaujímali sa o predpoklady a podmienky, ktoré musí spĺňať zamestnanec ako i zamestnávateľ – prevádzkovateľ pohrebiska. Na základe poskytnutých informácií skonštatovali, že obec Veselé sa bude riadiť platným VZN obce Veselé – Prevádzkovým poriadkom pohrebiska a v prípade vybavovania pohrebu doporučí vybavovateľovi pohrebu obrátiť sa na poskytnutie služieb na pohrebnú službu podľa vlastného uváženia. 

8. Starostka obce predložila poslancom OZ žiadosť o poskytnutie finančných prostriedkov na dotáciu od obce Veselé žiadateľa Obecná kanalizačná, s. r. o. Veselé vo výške 5936,90 €. Žiadosť tvorí súčasť zápisnice.

9. Starostka obce predložila žiadosti:
Junior Game, s. r. o., Bebravská 11, Bratislava,
AG PLAY, s. r. o.,  Záhradnícka 68, Bratislava

Žiadosti tvoria súčasť zápisnice.

10. Rôzne
Starostka obce informovala prítomných o:
•	Ponuke zmluvy RegionMedia, s. r. o., Mýtna 38, Trnava o poskytnutí finančnej dotácie z rozpočtu obce na činnosť na zabezpečenie vysielania aktualít z obce Veselé na rok 2012 vo výške 1200 €.
•	Poskytnutí potravinovej pomoci pre 123 občanov obce Veselé
•	Školských prázdninách v ZŠ a MŠ Veselé od 23. 12. 2011 do 5. 1. 2012. Nástup do ZŠ a MŠ je 9. 1. 2012.
•	Objednaní ohňostroja na 1. 1. 2012 o 18.00 hod. a navrhla podávať prítomným občanom občerstvenie -  varené víno.
•	Zmene v podmienkach odvozu separovaného odpadu firmou Marius Pedersen, a. s. Piešťany od. 1. 1. 2012. Tieto informácie budú občanom sprístupnené na letákoch firmy Márius Pedersen na tabuli obce a na webovej stránke obce. 

11. Diskusia

Prítomní diskutovali o návrhu VZN obce Veselé, o výške poplatku za komunálne odpady a drobné stavebné odpady. Tiež o príjmoch a výdavkoch obce za odvoz a likvidáciu domového odpadu. Nákladoch obce na poskytnuté ďalšie smetné nádoby a problémoch s úhradou poplatku za ich vývoz. 

V súvislosti so schválením rozpočtu na rok 2012 diskutovali o kultúrno-spoločenských akciách, ktoré budú uskutočnené v roku 2012 a predpokladanými nákladmi na ich realizáciu.

Starostka obce oboznámila prítomných o potrebe prijatia dvoch kuchárok do ŠJ Veselé s nástupom od 1. 2. 2012, pretože kuchárka a pomocná kuchárka k tomuto dátumu rozviazali pracovný pomer výpoveďou. Záujemkyne o toto pracovné miesto sa preukážu výučným listom v odbore a praxou. Obec prijme do pracovného pomeru dve kuchárky, aby sa v prípade potreby mohli navzájom zastúpiť.

Poslankyňa Anna Duračková tlmočila žiadosť občanov o vybavenie prechodu pre chodcov oproti cintorína vo veselom. Poslanci skonštatovali, že prechod by bol na veľmi nebezpečnom úseku cesty a t. č. je len niekoľko metrov ďalej pri autobusovej zastávke. Starostka obce sa bude informovať na KR PZ Trnava o možnosti umiestnenia tohto dopravného značenia.

Starostka obce informovala, že v mesiaci február, marec 2012 by mala vyjsť nová výzva na podanie projektu a získanie prostriedkov na dobudovanie kanalizácie z EF.

Poslanec Ľubomír Duračka informoval, že ples športovcov sa uskutoční 28. 1. 2011 v sále SPD Veselé.

Poslankyňa Anna Duračková sa informovala o možnosti zakúpenia závesných vianočných motívov na stĺpy. Starostka obce sa počas roka zaoberala zakúpením vianočnej svetelnej výzdoby a zistila, že ceny sú pre nás neakceptovateľné. V roku 2011 bolo potrebné stabilizovať obecné financie a vyčleniť peniaze na tento účel nebolo možné. Budeme sa snažiť ich zakúpiť v zľavách alebo vyrobiť vlastnou výrobou. 

Vo Veselom 15. 12. 2011 

Zapísala:   Bc. Mária Krátká                   ......................................................

Overovatelia zápisnice:

RNDr. Anna Duračková                        ..........................................................

Janka Kováčová                                    ..........................................................